Tolong jelaskan mengenai Sinopsis dari Ejen 008 dalam bahasa melayu

Mariam (Ogy Dato' Ahmad Daud) ialah seorang wanita berkerjaya yang serba boleh. Dia sibuk mengendalikan Agensi 008 Sdn Bhd yang menawarkan perkhidmatan pembantu rumah di samping memberikan pelbagai perkhidmatan seperti penghantaran barang dan surat, urusan pembayaran bil, menghantar anak ke sekolah dan sebagainya untuk keselesaan kesemua pelanggannya.

Datuk Ikram (Raisuddin Hamzah) merupakan seorang usahawan yang sudah bersara dan amat cerewet. Beberapa pembantu rumah telah berhenti atau melarikan diri akibat sifat pemarah dan cerewet yang melampau.

Mariam tidak dapat menghantar pengganti dalam masa yang singkat. Ini memaksa Mariam untuk menyamar sebagai Mariamah sementara menunggu pembantu rumah yang baru.

Mariam terkejut dengan sifat peramah Datuk Ikram, namun dia tetap melayan kerenahnya dengan baik, lemah lembut dan sopan santun. Mariam hanya melepaskan geram di belakang Datuk Ikram.

Mariam juga tidak sangka bahawa Datuk Ikram telah terpikat dengannya dan tidak mahu dilayan oleh orang lain selain Mariamah iaitu Mariam. Pelbagai insiden lucu telah berlaku. Adakah penyamaran Mariam akan terbongkar?